El Palau Ducal de Gandia acull la Gala del Comerç Local 2023
17 novembre 2023

## El Palau Ducal de Gandia acull la Gala del Comerç Local 202317 novembre 2023Última actualització: 17 novembre 2023

![](../gestion/img/9d4f542e322b5d13a49aad80b56a8637a7bf053949f8ed29e0d1b98b64c8fed9.jpg)  
  

Anit el Palau Ducal dels Borja va acollir la **Gala del Comerç Local 2023**, que, organitzada pel **Centre Històric Comercial de Gandia** amb el suport de l'àrea de Polítiques Econòmiques, Comerç, Industria i Innovació de l'Ajuntament, té com a objectiu posar en valor el treball de les diferents empreses del nucli antic de la localitat.

  
Respecte als reconeixements, el negoci familiar **‘Ca Fuster’** va obtindre el premi d'**Innovació i Digitalització** i l'empresa **‘Be Love’** va guanyar la categoria de **Nou Emprenedo**r. Quant als guardons de **Renovació i Nova Imatge** i de **Relleu Generacional**, foren per a **‘Electrònica Ferrer’ i ‘Borja Ópticos’, respectivament**.

  
Finalment, per destacar, tant la seua trajectòria, com el servei que ha prestat a la ciutadania, es va atorgar el **Premi Honorífic** a la botiga d'indumentària **‘La Barraca Fallera’**.

  
A l'esdeveniment va assistir l'**alcalde de Gandia, José Manuel Prieto**, acompanyat de la **regidora delegada d'Economia, Empresa, Ocupació i Comerç, Elena Moncho**, i altres membres de la corporació municipal.  A més, també van estar presents el **president de l'Associació de Comerciants del Centre Històric, Pedro Izquierdo**; el **vicepresident de FAES, Ramón Soler**, i el **president de l'Associació de Comerç de Gandia, Julio Cantó**.

  
Durant la gala, Prieto va afirmar que el comerç local és _**“un dels teixits productius més importants d'una capital transformadora com Gandia”**_ i que així ho demostra el fet que **_“de les quasi 6.000 empreses registrades a la ciutat, 1.131 són botigues”_**.

  
Va aprofitar per avançar que l'Ajuntament està preparant un estudi que analitzarà l'estat del comerç local i posarà en marxa la iniciativa **‘Alcem Persianes’**, que contribuirà a dinamitzar els negocis municipals.     

  
Finalment, va voler felicitar, no sols als premiats, sinó a tot el teixit comercial de la ciutat, _**“pel treball ben fet i l'esforç diari per crear una cultura de negocis locals amb excel·lència i professionalitat, així com per dinamitzar els carrers de Gandia”**_.

[Twittear](https://twitter.com/share)